Ftuħ tal-iskejjel: It-tagħlim online għandu jibqa' disponibbli – WHO
L-Għaqda Dinjija tas-Saħħa (WHO) qalet li l-iskejjel għandhom jinfetħu mill-ġdid b'miżuri proattivi biex jinfurzaw il-ħasil tal-idejn, l-ilbies tal-maskri u t-tbegħid soċjali. Madankollu, it-tagħlim online jaf jibqa' bżonjuż. Dan ingħad f'laqgħa bejn il-WHO u l-Ministeri tas-Saħħa u tal-Edukazzjoni Ewropej, fosthom il-Ministru tas-Saħħa Chris Fearne. Huwa kien akkumpanjat mill-Ministru għall-Edukazzjoni Owen Bonnici u mis-Supretendent għas-Saħħa Pubblika Prof. Charmaine Gauci. Il-WHO qalet li jeħtieġ li jkun hemm policies speċifiċi għal tfal li għandhom bżonnijiet akbar biex jitgħallmu jew kundizzjonijiet tas-saħħa, u anke għall-edukaturi li huma vulnerabbli minħabba xi kundizzjonijiet li jaf għandhom. 👏 Malta 🇲🇹 DPM MoH @chrisfearne & Education @OwenBonnici showing importance of cross sector response: ✅ Must prepare for ⬆️ in respiratory illness – apply preventive measures ✅Close collab. health & education ministers for success #UnitedActionForBetterHealth Minkejja li l-WHO temmen li l-iskejjel għandhom jinfetħu, sostniet li t-tagħlim online għandu jkun disponibbli għal meta l-iskejjel jaf ikollhom jingħalqu, jew anke għal dawk it-tfal u l-għalliema li għandhom xi kundizzjonijiet mediċi. Il-Gvern għadu ma ppubblikax il-protokolli fuq il-ftuħ tal-iskejjel f'Settembru. Il-Ministru Owen Bonnici qal li l-iskejjel se jiftħu fit-28 ta' Settembru, u li l-awtoritajiet edukattivi u tas-saħħa qed jaħdmu fuq protokolli li għandhom jimxu magħhom l-iskejjel ladarba jiftħu. X'qal il-Ministru l-ġimgħa li għaddiet "Il-linji gwida għall-iskejjel se jiġu ppubblikati nhar il-Ġimgħa" – Bonnici L-Għaqda Dinjija tas-Saħħa osservat ukoll li l-għeluq tal-iskejjel jaf ikollu effett serju fuq saħħet it-tfal, partikolarment fir-rigward tas-saħħa mentali. Semmiet kif għalkemm it-tfal jistgħu ilaqqtu u jittrażmettu dan il-virus, huma ma kinux affettwati wisq mill-virus, billi l-maġġoranza tal-każijiet fost it-tfal kienu bla sintomi jew każijiet mhux inkwetanti. It-tħassib tal-edukaturi "Ħadd mhu jirrealizza l-problema tal-massa fl-iskejjel" – UPE